Iktatószám: Dun/2332-1/2018.

Pályázati felhívás önkormányzati lakás bérbevételére
Dunavecse, Futár u. 10/3.
(benyújtási határidő: 2018. május 24. 12.00 óra)

Dunavecse Város Önkormányzata „az önkormányzat tulajdonában lévő lakások és helyiségek bérletéről és elidegenítéséről” szóló 7/2016. (IV. 27.) önkormányzati rendelet alapján pályázatot hirdet a Dunavecse, Futár u. 10/3. szám alatti, komfortos, 30 m2 alapterületű, szoba, konyha, fürdő wc helyiségekből álló, önkormányzati tulajdonú lakás bérbeadására


1. Pályázók köre: 
Önkormányzati lakás bérleti jogának megszerzésére az a nagykorú személy jogosult, aki
- életvitelszerűen a településen lakik
- akinek tulajdonában, haszonélvezetében, vagy vele együtt költöző családtagjának tulajdonában, haszonélvezetében nincs hasznosítható, beköltözhető lakás vagy családi ház
- aki vállalja, hogy 3 havi lakásbérleti díjat a szerződés megkötésekor óvadékként megfizet bérbeadó részére (szociális bérleti díjjal történő bérbeadás esetén a pályázó kérelmére az óvadék mértéke csökkenthető vagy elengedhető)

2. A meghirdetett lakás műszaki jellemzői:
Dunavecse, Futár u. 10/3. szám alatti, 30 m2 alapterületű, komfortos, szoba, konyha, fürdő wc, helyiségekből álló lakás

3. A lakbér mértéke:
Bérleti díj: 2018. évben 366 Ft/m2/hó = 10.980 Ft. 
Amennyiben a pályázó családjában az egy főre jutó havi jövedelem a 34.200 Ft-ot nem haladja meg (egyedül élő esetén az 57.000 Ft-ot), a lakás szociális alapú bérleti díjjal adható bérbe, melynek összege 293 Ft/m2/hó, azaz 8.790 Ft/hó. (A következő évre vonatkozó bérleti díjat a Képviselő-testület rendeletében állapítja meg). 
A bérlő a bérleti díjon, valamint a víz- és csatornadíjon felül a lakás birtokba adása napjától a közüzemi szolgáltatásokért külön díjat köteles fizetni a szolgáltató felé. 
A lakásban gázszolgáltatás nincs, a fűtés villanykályhával oldható meg.
A lakásban előrefizetős árammérő van felszerelve.

4. A bérleti jogviszony időtartama:
A pályázat nyertesével a lakásbérleti szerződést az önkormányzat határozott időre, maximum 3 évre köti meg. A lakás legkorábban 2018. június 1. napjától vehető bérbe.

5. A pályázatok benyújtásának, elbírálásának módja és határideje:
A pályázatokat 2018. május 24-én 12.00 óráig lehet benyújtani Dunavecse Város Önkormányzata Képviselő-testületének 7/2016. (IV. 27.) rendelete 2. számú melléklete szerinti pályázati adatlapon a Polgármesteri Hivatal fsz. 1. számú szobájában. 
A pályázatok elbírálása a 2018. május 30-i képviselő-testületi ülésen történik.

A pályázattal kapcsolatban érdeklődni a 78/437-116-os telefonszámon, vagy személyesen a Polgármesteri Hivatal fsz. 1. számú szobájában dr. Tarnai Kittinél lehet. A lakás előzetes időpontegyeztetés után megtekinthető.


Dunavecse, 2018. május 15.
									

    Vörös Sándor 
								             polgármester sk.
